Ըստ ԱրմԻնֆո գործակալության` «Հայաստանի բանկերի քարտային բիզնեսում» վերլուծական տեղեկագրի 16-րդ թողարկման, իր ակտիվ քարտերի թվով ՎՏԲ-Հայաստան Բանկը հանդիսանում է շուկայի առաջատարը, ընդ որում, ինչպես ակտիվ քարտերի ընդհանուր թվով, այնպես էլ MasterCard և Visa քարտերով, ինչպես նաև պլաստիկ գործարքների ծավալով: Այսպեսով, 2017 թվականի հոկտեմբերի 1-ի դրությամբ Բանկն ունի շուրջ 334 հազար քարտ, որոից 181 հազարը`MasterCard, իսկ մոտ 153 հազարը`Visa: 2017 թվականի առաջին 9 ամիսների ընթացքում ՎՏԲ-Հայաստան Բանկի պլաստիկ գործարքների ծավալը կազմել է 181.2 մլրդ դրամ, որի մոտ 93%-ը կամ 167.2 մլրդ դրամը կազմել են բանկոմատային գործարքները, տարեկան աճը`: Բանկը կարողացել է պլաստիկ գործարքների ծավալը տարեկան կտրվածքով ավելացնել 13.5%, իսկ բանկոմատներով գործարքների ծավալը` 14%: Մինչև 2013 թվականը ՎՏԲ-Հայաստան Բանկը թողարկում և սպասարկում էր միջազգային VISA քարտերը, իսկ նույն տարվա սեպտեմբերից, դառնալով MasterCardWorldwide միջազգային վճարային համակարգի լիիրավ անդամ, սկսեց թողարկել և սպասարկել նաև Cirrus / Maestro և MasterCard քարտեր, միաժամանակ սպասարկելով նաև տեղական ArCa քարտերը: ՎՏԲ-Հայաստան Բանկը ունի իր սեփական պրոցեսինգը: